b'\n_START_ARTICLE_\nKlipna sisaljka\n_START_PARAGRAPH_\nStapne i klipne sisaljke su sisaljke s linearno pokretnim dijelovima. Sastoje se od radnog cilindra u kome se nalazi stap ili klip kao radni element , te pogonskog dijela, naj\xc4\x8de\xc5\xa1\xc4\x87e ostatka klipnog mehanizma s zama\xc5\xa1njakom i osovinom koju pogoni elektromotor. Prebacivanje teku\xc4\x87ine kod ovih sisaljki vr\xc5\xa1i klip ili stap svojim linearnim gibanjem u cilindru._NEWLINE_Osnovna razlika stapnih i klipnih sisaljki prikazana je na slici desno._NEWLINE_Ove sisaljke rade tako \xc5\xa1to periodi\xc4\x8dno premje\xc5\xa1taju odre\xc4\x91eni obujam s usisne k tla\xc4\x8dnoj strani. Kako upotrebljavaju isti prostor za usis i tlak, moraju zbog toga imati odre\xc4\x91ene dodatne elemente koji \xc4\x87e to omogu\xc4\x87iti. To je omogu\xc4\x87eno ventilima koji pri gibanju stapa od njih propu\xc5\xa1taju medij u cilindar iz usisnog cjevovoda, a pri gibanju stapa prema njima propu\xc5\xa1taju teku\xc4\x87inu pod tlakom u tla\xc4\x8dni cjevovod. Otvaranje i zatvaranje ventila se vr\xc5\xa1i podtlakom, odnosno nadtlakom, koji se dobiva gibanjem stapa u cilindru. Rad pumpe u velike ovisi o pravilnom izboru ventila, \xc4\x8dija je funkcija da na vrijeme otvara i zatvara prolaz teku\xc4\x87ini. Otvaranje ventila trebalo bi biti u trenutku kada stap kre\xc4\x87e iz mrtve to\xc4\x8dke, a zatvaranje u trenutku kada on do\xc4\x91e u mrtvu to\xc4\x8dku. U stvarnost to nije izvedivo zbog tromosti teku\xc4\x87ine._NEWLINE_Brzina gibanja stapa je definirana gibanjem klipnog mehanizma i kako se klip pribli\xc5\xbeava mrtvim to\xc4\x8dkama je sve manja. Dobava teku\xc4\x87ine je isprekidana zbog naizmjeni\xc4\x8dnog djelovanja stapa. Broj radnih ciklusa stapnih pumpi je ograni\xc4\x8den ,a kre\xc4\x87e se od 100- 300 ciklusa u minuti._NEWLINE_Stapne i klipne sisaljke se upotrebljavaju za manje dobavne koli\xc4\x8dine, male strujanja|brzine strujanja, kada je potrebna znatna usisna visina ili velika dobavna visina.\n_START_SECTION_\nPodjela stapnih sisaljki\n_START_PARAGRAPH_\nStapne sisaljke se dijele na vi\xc5\xa1e slijese\xc4\x87ih na\xc4\x8dina:\n_START_SECTION_\nDiferencijalne sisaljke\n_START_PARAGRAPH_\nTo su dvoradne sisaljke koje na ra\xc4\x8dun smanjenja ukupne dobave posti\xc5\xbeu bolje uravnote\xc5\xbeenje dobave i manje oscilacije u tla\xc4\x8dnoj cijevi. Kako nisu naro\xc4\x8dito ekonomi\xc4\x8dne, ne sre\xc4\x87u se \xc4\x8desto u upotrebi.\n_START_SECTION_\nVrste pogona\n_START_PARAGRAPH_\nStapne pumpe mo\xc5\xbeemo pogoniti ru\xc4\x8dno, elektromotorom, parnim stapnim strojem a mogu biti pogonjene i motorom s unutarnjim izgaranjem.'